Sonia Delaunay

I Sonia Delaunay (14 ya ing Noviembre 1885 – 5 ya ing Diciembre 1979) métung yang Frances a talalalang, a míbayit karéng péngáring Hudio, a king kéraklan king kayang carera mébié ya king Paris. Míbayit ya king Imperio Ruso, a ngéni Ukraine, at formal yang migsáné king Rusia ampóng Alemania, báyú ya minális king Francia at digdgáan na ing kayang gagáwan bá lang miyábé déng tela ampóng moda (fashion), ampóng set design. Kayábé ya king School of Paris at métung ya karéng mítátag king pangimut pangkalalangan (art movement) a Orphism, a kilála karéng mangasikan a kúlé ampóng tábas a geometrico, kayábé ya ing kayang asáwang i Robert Delaunay ampó réng áliwâ. Ya ing múmúnang mabiéng babáying talalalang a míka panalálang tindayag (retrospective exhibition'') king Louvre anyang 1964, at anyang 1975 mítuldú yang oficial ning French Legion of Honor.